PRIEDAS

IŠMETAMO CO2 KIEKIO SUMAŽINIMO NAUDOJANT „WEBASTO“ SAULĖS ENERGIJOS STOGĄ AKUMULIATORIUI KRAUTI NUSTATYMO METODIKA

1. Įvadas

Bandymo procedūra ir bandymo sąlygos, taikytinos nustatant išmetamo CO2 kiekio sumažinimą dėl „Webasto“ saulės energijos stogo akumuliatoriui krauti naudojimo M1 kategorijos transporto priemonėse, išdėstytos 2 ir 3 punktuose.

2. Bandymo procedūra

Kiekvieno transporto priemonės varianto fotovoltinės (FV) plokštės didžiausia išėjimo galia (PP) nustatoma bandymais. Matavimai atliekami pagal tarptautiniame standarte IEC 61215:2005 (1) nustatytą bandymo metodiką.

Naudojama visa išmontuota FV plokštė. Keturi plokštės kampai turi liestis su horizontalia matavimo plokšte.

Matavimai atliekami bent penkis kartus.

Išilginio nuolydžio kampą ir bendrą kaupimo talpą (arba apskaičiuotą saulės energijos pataisos koeficientą (SCC)) nurodo transporto priemonės gamintojas.

Galimas automobilio stogo išilginis nuolydis po to pakoreguojamas matematiškai taikant kosinuso funkciją.

3. Formulės

1) Didžiausios išėjimo galios aritmetinio vidurkio standartinis nuokrypis apskaičiuojamas pagal 1 formulę. 1 formulė: Čia: : didžiausios išėjimo galios aritmetinio vidurkio standartinis nuokrypis [Wp] PPi : didžiausios išėjimo galios matavimo vertė [Wp] : didžiausios išėjimo galios aritmetinis vidurkis [Wp] n : matavimų skaičius Papildomos elektrinės galios nauda priklauso nuo transporto priemonėje esančios elektrinės galios kaupimo talpos, kuri turi būti patikrinta. Jei talpa yra mažesnė kaip 0,666 Ah vienam FV plokštės didžiausios išvesties galios Vatui, saulėtomis ir giedromis dienomis ne visa saulės spinduliuotė galės būti panaudota, nes akumuliatoriai bus pilnai įkrauti. Tokiu atveju turi būti taikomas 2 punkte nurodytas saulės energijos pataisos koeficientas siekiant nustatyti panaudojamą į FV plokštę patenkančios saulės energijos dalį.

2) Galimam išmetamo CO 2 kiekio sumažinimui apskaičiuoti turi būti įvesti tokie duomenys: — vidutinė saulės energinė apšvieta P SR, nurodyta Techninių gairių 5.7.1 skyriuje (2), t. y. 120 W/m2; — naudojimo koeficientas/šešėlio poveikis UF IR, nurodytas Techninių gairių 5.4.2 skyriuje, t. y. 0,51; — saulės energijos sistemos efektyvumas η SS, nurodytas Techninių gairių 5.1.3 skyriuje, t. y. 0,76; — saulės energijos pataisos koeficientas SCC, nurodytas 1 lentelėje ir Techninių gairių 5.7.2 skyriuje; 1 lentelė Bendra turima saugojimo talpa (12 V) / FV didžiausia galia [Ah/Wp] (3) 0,10 0,20 0,30 0,40 0,50 0,60 > 0,666 Saulės energijos pataisos koeficientas (SCC) 0,481 0,656 0,784 0,873 0,934 0,977 1 — benzininių ir dyzelinių transporto priemonių efektyviosios energijos sąnaudos, atitinkamai V Pe – P ir V Pe – D, nurodytos 2 lentelėje ir Techninių gairių 5.1.1 skyriuje; 2 lentelė Variklio tipas Efektyviosios energijos sąnaudos VPe [l/kWh] Benzininis (VPe-P) 0,264 Dyzelinis (VPe-D) 0,22 — kintamosios srovės generatoriaus našumas ηΑ, nurodytas Techninių gairių 5.1.2 skyriuje, t. y. 0,67; Perskaičiavimo koeficientai CF imami iš 3 lentelės. 3 lentelė Degalų rūšis Perskaičiavimo koeficientas (l/100 km) → (g CO2/km) [100 g/l] Benzinas (CFP) 23,3 (= 2 330 g CO2/l) Dyzelinas (CFD) 26,4 (= 2 640 g CO2/l) Vidutinės metinės ridos [km/metus] duomenys imami iš 4 lentelės. 4 lentelė Degalų rūšis Vidutinė metinė rida [km/metus] Benzinas (MP) 12 700 Dyzelinas (MD) 17 000 Benzininių transporto priemonių išmetamo CO2 kiekio sumažinimas apskaičiuojamas pagal 2 formulę, naudojant šiuos įvesties duomenis. Į bazinės transporto priemonės masės ir ekologinės naujovės transporto priemonės masės skirtumą, susidarantį dėl saulės energijos stogo ir, jei taikoma, papildomo akumuliatoriaus sumontavimo, atsižvelgiama taikant masės pataisos koeficientą (4). Bazinė transporto priemonė turėtų būti visais aspektais ekologinės naujovės transporto priemonei identiškas transporto priemonės variantas, tik be saulės energijos stogo ir, jei taikoma, be papildomo akumuliatoriaus ir kitų įrenginių, reikalingų saulės energijai paversti elektros energija ir ją kaupti. Naujos transporto priemonės, kurioje įmontuotas saulės energijos stogas, bazinė transporto priemonė apibrėžiama kaip transporto priemonė, kurioje saulės energijos stogas atjungtas ir atsižvelgta į masės pokyčius, susijusius su saulės energijos stogo įmontavimu. Jei saulės energijos stogas yra iš stiklo, taikytina pataisa dėl masės pokyčio, t. y. masė padidėja 3,4 kg. Jei saulės energijos stogas pagamintas ir lengvos sintetinės medžiagos, dėl masės pokyčio jokia pataisa netaikytina. Dėl šio masės pokyčio gamintojas turi pateikti patikrintus dokumentus tipo patvirtinimo institucijai. 2 formulė: Čia: CCO 2 : išmetamo CO2 kiekio sumažinimas [g CO2/km]; PSR : vidutinė saulės energinė apšvieta [W/m2]; UFIR : naudojimo koeficientas/šešėlio poveikis [-]; ηSS : saulės energijos sistemos efektyvumas [-]; PP : didžiausia išėjimo galia [Wp]; SCC : saulės energijos pataisos koeficientas[-]; VPe – P : benzininių transporto priemonių efektyviosios energijos sąnaudos [l/kWh]; ηA : kintamosios srovės generatoriaus našumas [-]; CFP : benzininių transporto priemonių perskaičiavimo koeficientas [100 g/l]; MP : benzininių transporto priemonių vidutinė metinė rida [km/metus]; Φ : saulės energijos plokštės išilginio nuolydžio kampas [°]; ΔCO2mP : benzininių transporto priemonių CO2 pataisos koeficientas [g CO2/km], taikomas dėl masės pokyčio, susijusio su saulės energijos stogo ir, jei taikoma, papildomo akumuliatoriaus bei kitos įrangos, reikalingos saulės energijai paversti elektros energija ir ją saugoti, sumontavimu. Dyzelinių transporto priemonių išmetamo CO2 kiekio sumažinimas apskaičiuojamas pagal 3 formulę. Į bazinės transporto priemonės masės ir ekologinės naujovės transporto priemonės masės skirtumą, susidarantį dėl saulės energijos stogo ir, jei taikoma, papildomo akumuliatoriaus sumontavimo, atsižvelgiama taikant masės pataisos koeficientą (4). Bazinė transporto priemonė turėtų būti visais aspektais ekologinės naujovės transporto priemonei identiškas transporto priemonės variantas, tik be saulės energijos stogo ir, jei taikoma, be papildomo akumuliatoriaus ir kitų įrenginių, reikalingų saulės energijai paversti elektros energija ir ją kaupti. Naujos transporto priemonės, kurioje įmontuotas saulės energijos stogas, bazinė transporto priemonė apibrėžiama kaip transporto priemonė, kurioje saulės energijos stogas atjungtas ir atsižvelgta į masės pokytį, susijusį su saulės energijos stogo įmontavimu. Jei saulės energijos stogas yra iš stiklo, taikytina pataisa dėl masės pokyčio, t. y. masė padidėja 3,4 kg. Jei saulės energijos stogas pagamintas ir lengvos sintetinės medžiagos, dėl masės pokyčio jokia pataisa netaikytina. Dėl šio masės pokyčio gamintojas turi pateikti patikrintus dokumentus tipo patvirtinimo institucijai. 3 formulė: Čia: VPe – D : dyzelinių transporto priemonių efektyviosios energijos sąnaudos [l/kWh]; CFD : dyzelinių transporto priemonių perskaičiavimo koeficientas [100 g/l]; MD : dyzelinių transporto priemonių vidutinė metinė rida [km/metus]; ΔCO2mD : dyzelinių transporto priemonių CO2 pataisos koeficientas [g CO2/km], taikomas dėl masės pokyčio, susijusio su saulės energijos stogo ir, jei taikoma, papildomo akumuliatoriaus bei kitos įrangos, reikalingos saulės energijai paversti elektros energija ir jai kaupti, sumontavimu. CO2 pataisos koeficientas dėl masės pokyčio apskaičiuojamas pagal 4 ir 5 formules. 4 formulė taikoma benzininėms transporto priemonėms ir 5 formulė taikoma dyzelinėms transporto priemonėms Čia: Δm : masės pokytis, susijęs su saulės energijos stogo ir, jei taikoma, papildomo akumuliatoriaus bei kitos įrangos, reikalingos saulės energijai paversti elektros energija ir ją saugoti, sumontavimu (pvz., 5 kg).

3) Išmetamo CO 2 kiekio sumažinimo paklaida turėtų būti apskaičiuojama pagal 6 formulę. 6 formulė: Čia: : bendro išmetamo CO2 kiekio sumažinimo paklaida [g CO2/km]; : apskaičiuoto išmetamo CO2 kiekio sumažinimo jautrumas per I bandymą išmatuotai; n : matavimų skaičius. Siekiant apskaičiuoti benzininių transporto priemonių išmetamo CO2 kiekio sumažinimo paklaidą, 6 formulės rezultatas išreiškiamas pagal 2 formulę ir taip gaunama toliau pateikta 7 formulė. 7 formulė: Siekiant apskaičiuoti dyzelinių transporto priemonių išmetamo CO2 kiekio sumažinimo paklaidą, 6 formulės rezultatas išreiškiamas pagal 3 formulę ir taip gaunama 8 formulė. Taip apskaičiuojama dyzelinių transporto priemonių išmetamo CO2 kiekio sumažinimo paklaida. 8 formulė:

4) Siekiant įrodyti, kad minimalus 1 gCO 2 /lm slenkstis viršijamas statistiškai reikšmingai, naudotina 9 formulė. 9 formulė: Čia: MT : minimalus slenkstis [g CO2/km], t. y. 1 g CO2/km; CCO 2 : išmetamo CO2 kiekio sumažinimas [g CO2/km]; : bendro išmetamo CO2 kiekio sumažinimo paklaida [g CO2/km]. Jei išmetamo CO2 kiekio sumažinimas, apskaičiuotas pagal 9 formulę, yra mažesnis negu Įgyvendinimo reglamento (ES) Nr. 725/2011 9 straipsnio 1 dalyje nurodytas slenkstis, taikoma to reglamento 11 straipsnio 2 dalies antra pastraipa.

(1) IEC 61215. Antžeminiai fotovoltiniai (PV) moduliai iš kristalinio silicio. Projektavimo įvertinimas ir tipo patvirtinimas (IEC 61215:2005).

(2) „Technical Guidelines for the preparation of applications for the approval of innovative technologies pursuant to Regulation (EC) No 443/2009“ (2013 m. vasario mėn. versija).

(3) Bendra kaupimo talpa apima 10 Ah (12 V) vidutinę panaudojamą paleidiklio akumuliatoriaus saugojimo talpą. Visos pateiktos vertės nustatytos esant 120 W/m2 vidutinei metinei saulės energinei apšvietai, 0,49 šešėlio koeficientui ir transporto priemonei per dieną važiuojant 1 valandą, kai elektrinės galios poreikis yra 750 W.

(4) JTC tyrimo 5 skyriaus 1 dalis http://europa.eu/!qN68wc